Tytuvėnų gimnazija

Tytuvėnų gimnazija – dieninė, savarankiško mokymosi bendrojo lavinimo mokykla Tytuvėnuose (Kelmės raj.), S. Romerienės g. 4A, vykdanti pagrindinio, vidurinio ir papildomo ugdymo programas lietuvių kalba. Įstaigos kodas 190092729. Steigėjas Kelmės rajono savivaldybės taryba.

Filialai:
 Tytuvėnų gimnazijos meno skyrius
 Tytuvėnų gimnazijos Budraičių pradinio ugdymo skyrius (2005–2012 m.)
 Tytuvėnų gimnazijos Pagryžuvio ikimokyklinio-pradinio ugdymo skyrius
 Tytuvėnų gimnazijos Ramoniškio pradinio ugdymo skyrius (2010–2012 m.)

 Istorija 
Manoma, kad 1616 m. Tytuvėnų miestelyje įsteigta parapinė mokykla. Ją įkūrė LDK vicekancleris Jeronimas Valavičius. 1736 m. prie bažnyčios pastatyta mokykla bajorų vaikams. 1861 m. vyskupo Motiejaus Valavičiaus paliepimu prie kiekvienos parapijos įsteigta pradinė mokykla. Nuo 1889 m. Tytuvėnuose žinoma rusiška parapijos pradedamoji 2-ųjų metų mokykla. 1917 m. spalio 1 d. Tytuvėnuose įsteigta pirmoji lietuviška parapijos pradedamoji mokykla. 1919 m. veikė 2 mėn. kursai suaugusiems. 1924 m. Tytuvėnuose buvo 4 skyrių pradžios mokykla. 1937–1938 m. miestelyje veikė 6-ių skyrių pradžios mokykla, dirbo 5 mokytojai.

1946 m. įkurta suaugusiųjų gimnazija. Jos įkūrėjas mokytojas A. Čepulis, pirmasis gimnazijos direktorius. 1948 m. spalio mėn. progimnazija reorganizuota į gimnaziją. Sudarytos nuo I iki VII gimnazijos klasės. 1948 m. 8 klasėse mokėsi 229 mokiniai, iš jų 73 mergaitės. Dirbo apie 20 mokytojų. Pirmasis direktorius Juozas Staukaitis. Jis vadovavo V kl., dėstė lotynų, vokiečių ir lietuvių kalbas. Dirbo mokytojai Kaunickai, Šimkus, Mižutavičius, Tiškevičius, Skerys, Steponaitytė, Lydeika, Špukienė, Uginčienė ir kt. 1949 m. mokykla tapo vidurine. 1961 m. spalio 14 d. baigta statyti tipinė 920 vietų mokykla.

2006 m. suteiktas gimnazijos statusas. Vėliavą, kurioje pavaizduoti saulės spinduliai, simbolizuojantys mokslo šviesą, išsiuvinėjo gimnazijos technologijų mokytoja Dalia Pranaitienė. Gimnazijos himno žodžius parašė mokinė Dainora Jankūnaitė, o muziką sukūrė mokytoja Rita Čekanauskienė. 2017 m. prijungta Mockaičių pagrindinė mokykla.2017-06-29 Kelmės rajono savivaldybės tarybos sprendimas Nr. T-217

 Direktoriai 
 nuo 1948 m. Juozas Staukaitis
 1950–1951 m. Petras Želvys
 1951 m. Rasickas
 1952–1953 m. Marytė Vyšniauskaitė-Jasiulienė
 1954 m. K. Balčiūnas
 1988–1998 m. Rimas Varpiotas
 1998–2003 m. Vanda Leskauskienė
 nuo 2003 m. Irma Stankuvienė

 Mokiniai 
1950 m. birželio mėn. mokykla išleido pirmąją abiturientų laidą: Vladas Buškus, Marcelė Dauskurdytė, Zofija Klimaitė, Vaclovas Barauskas, Antanina Gilytė, Vladzė Stonytė ir Danutė Norgelaitė.

 Jonas Bielskis, pedagogas, muziejininkas, politikas
 Jonas Jagminas, agronomas, politikas
 Karolis Levickis, golbolo treneris, buvęs lengvaatletis

 Himnas 
Takai mokyklon mus kasdien palydi,
Tarp knygų auga vis didyn sparnai.
Už skambią dainą ir žinių šaltinį,
Dėkingi būsim amžinai, amžinai, amžinai.
Priedainis:
Tu mus gimnazija mus mokykla,
Mes šitą vardą nešim širdyse.
Lai žinių versmė niekad neišblės
Ir tavo viltys saule patekės.

Tavyje mes randame žinių lobynus,
Tu mus mokai gėrio ir tiesos.
Kasmet išleidi į pasaulį šviesų
Ir lauki grįžtant atgalios, atgalios, atgalios.

 Šaltiniai 

 Nuorodos 
 Mokyklos svetainė

Kategorija:Tytuvėnai
Kategorija:Lietuvos gimnazijos
Kategorija:Kelmės rajono savivaldybės mokyklos